MISTOQSIJA BIL-MIKTUB E-2792/07 lill-Kummissjoni (1 ta' Ġunju 2007) Suġġett: Materjal Perikoluż Il-moniters tal-Cathode Ray Tube (CRT) jaqgħu taħt il-kategoriji 3, 8 u 9 tad-Direttiva dwar skart ta' tagħmir elettriku u elettroniku (WEEE), 2002/96/KE ĠU L 37 tat-13.2.2003, pġ. 24. , kif elenkati fl-Anness IA ta' l-imsemmija Direttiva. Barra minn hekk, il-ħġieġ tas-CRT huwa meqjus bħala perikoluż kif imsemmi fl-Anness II tad-Direttiva WEEE u fid-Direttiva RoHS. Il-ħġieġ tas-CRT jikkonsisti f'4 partijiet ewlenin li huma: Il-plakka tal-wiċċ – Din għandha 2% ossidu taċ-ċomb, 5% ossidu ta' l-istronzju u 10% ta' ossidu tal-barju (l-ossidu ta' l-istronzju u l-ossidu tal-barju m'humiex meqjusin bħala perikolużi). Il-lenbut – Dan għandu kontenut ta' 22-25% ossidu taċ-ċomb. L-għonq – Għandu l-istess kontenut ta' ossidu taċ-ċomb daqs il-lenbut. L-istann tal-ħġieġ – Dan għandu l-ogħla kontenut ta' ossidu taċ-ċomb, jiġifieri 80-85%. Jekk wieħed iqis is-CRT bħala ħaġa sħiħa, dan għandu 5% ossidu taċ-ċomb. Dan huwa meqjus bħala livell perikoluż ta' ossidu taċ-ċomb. Madankollu, il-ħġieġ tal-kristall taċ-ċomb għandu kontenut ta' ossidu taċ-ċomb li jilħaq 33%, u dan m'huwiex meqjus bħala perikoluż. Barra minn hekk, huwa relattivament għali u jitqies li huwa ta' kalibru għoli. Meta wieħed iqis dawn il-fatti, għaliex il-ħġieġ tas-CRT huwa meqjus perikoluż filwaqt li l-ħġieġ tal-kristall m'huwiex?
Extracted from 14617203__WQ__E-2007-2792__MT.txt